(183) 
70 Multa renascentur, quae jam cecidere, cadentque 
Quae nunc sunt in honore vocabula, si volet usus, 
Quem penes arbitrium est et jus et norma loquendi. 
Res gestae regumque ducumque et tristia bella 
Quo scribi possent numero monstravit Homerus. 
75 Versibus impariter junctis querimonia primum , 
Post etiam inclusa est voti sententia compos. 
Quis lamen exiguos elegos emiserit auctor, 
Grammatici certant, et adhuc sub judice lis est. 
Archilochum proprio rabies armavit iambo. 
80 une socci cepere pedem grandesque cothurni, 
Alternis aptum sermonibus, et populures 
Vincentem strepitus, et natum rebus agendis. 
Musa dedit fidibus Divos, puerosque Deorum , 
Et pugilem victorem, et equum certamine primum , 
85 Et juvenum curas, et libera vina referre. 
